open-index/open-wikipedia-markdown huggingface dataset:
Romantasy

El **romantasy**, o anca ** fantasy romantegh**, l’è un sota-sgender de la narrativa fantasy che el messeda insema i element tipegh del fantasy con quii del romanz romantegh, cont el fà su una storia che la dœuvra tancc dei aspet pussee carataristegh de l’amor cavallaresch. Vuna di qualitaa pussee importante del romantasy la consist ind el conzentràss sora i relazzion intra i personasg, che sajen sozziai, politeghe o romanteghe.

El fantasy romantegh l’è stait publegad e coma fantasy, e coma romanz romantegh. Coma resultad del suzzess economegh che di scriccior compagn de la Sarah J. Maas e Rebecca Yarros hann scodud, i cà editris hann tacad a fogalizàss in sul sota-sgender nœuv. Un quaj editor l’ispartiss el “fantasy romantegh” – indova i element fantasy inn i pussee important – del romanz “romantegh fantastegh” – indova la storia la se impienta pussee in sui aspet romantegh. Dei olter disen, però, che la linia de desmarcament intra el fantasy romantegh e el romanz romantegh fantastegh la gh’è pu, o che, se la gh’è ancamò, la seguta a ballà inanz e indree intra i duu sota-sgender.

## Referenze

## Ligam de denter
* Fantasy
* Romanz romantegh
Sposalizzi

L’**isposalizzi** l’è la zeremonia indova es zelebra el mariozz intra dò persone. L’è donca un’oltra manera per segnà el mariozz, anca se el se referissariss nomà ai festesgiament e a la fonzion.

## Referenze

## Ligam de denter
* Mariozz

## Ligam de fœura
Milena Bertolini

La **Milena Bertolini** (Corresg, 24 de sgiugn 1966) a l'è un'ex sgiugadora de folball e mister italiana: difensora, in la soa carrera l'ha vensgiud ses scudet, trii quand che la sgiugava e trii 'me mister.

L'ha tacad a alenà del 2001 e l'ha lavorad per el Foroni, la Resgiana, el Bressa e, roeul che l'è regordada pussee, per l'Italia feminina, del 2017 al 2023. Del 1994 al 1998 l'è stada anca assessora ai servizzi sociai e al sport del comun de Corresg.

## Riferiment
*Calcio Donna

## Alter proget
Palazz de la Reson (Berghem)

El **Palazz de la Reson** a l'è un edifizzi de Berghem del secol XII che 'l spartiss la Piazza del Dom de la Piazza Veggia. El se troeuva de front al Palazz Noeuv, sed de la Biblioteca civega Angelo Mai, e arent al Palazz del Podestà e al Campanon.

Dent se troeuva el Musee del fresch e l'Ultima Cena de l'Allori.

## Bibliografia
*Robert Russell, Il palazzo della Ragione tra incendi e restauri, Archivio Storico Bergamasco Rassegna semestrale di storia e cultura.

## Alter proget
Romanz storegh

El **romanz storegh** l’è un sgender literari indova la trama l’è impientada sora un event istoregh partigolar. Un element essenzial del romanz storegh l’è che el ghe fa atenzion ai manere, condizzion sozziai e detaj del period representad. Despess i autor scernissen de esplorà di figure istoreghe famose, un facc che el vuta i leccior a comprender mej quii individov chì e i sit indova i viveven.

Coma sgender literari in Ozzident, el romanz storegh el gh’ha i sò fondazzion ind i lavorà del Sir Walter Scott del segol qd19 e di sò contemporani compagn del Honoré de Balzac, James Fenimore Cooper e Lev Tolstoj. Tamen, el messedament de dei element istoregh e romanzad ind la literadura el gh’ha una longa tradizzion in tante colture – e in Ozzident, e in Orient – soratut ind la forma de di cunt de boca.

## Referenze

## Ligam de denter
* Sgender literari
* Romanz romantegh

## Ligam de fœura
Paradis

In religion, el **paradis** l’è un sit de felizzitaa, sgioja e beatituden. L’è una terra de contentezza e godiment sovenz descrivuda coma un sit volt e sagrad, in contrast cont el mond terren e l’inferen.

Ind el cristianesim e ind l’islam, es retegn che el saga un ream situad de de là del ziel; ind i religion dharmeghe compagn del buddhesim, inscambi, el paradis l’è considerad un insema de sistema planetari indova i sò vabitant gh’hann una bella vita longa longhenta e i gh’hann minga de preocupazzion desgià che i se pœuden scœuder tucc i petit, siben i saghen tucc dei individov spiritualment spert. Ind la mitologia grega classega, el paradis el consisteva ind i camp elis, una terra che nomà i eroj podeven indàgh denter.

## Referenze

## Ligam de denter
* Inferen

## Ligam de fœura
Romanz sgiald

El **romanz sgiald** l’è un sgender literari nassud invers la metaa del segol <sup>qd</sup>19 e che el s’è desvilupad adree al Nœuvcent, in partigolar coi œuvre de l’Edgar Allan Poe.A partì de la narrativa, el sgiald el s’è spantegad ai olter mez de intrategniment, compagn de la radio e del cinema, ma anca di fumet e de la television.

De solet, la trama de un sgiald l’è impientada sora un crimen ind el qual inn impelagad i personasg de la storia. Una variant del sgiald l’è el cunt de poler, spezzialment indova i poler gh’hann un rœul prenzipal de denter de la trama. Despess el romanz sgiald el se sorapon a dei olter sgender literari, compagn de la fantazienza e del romanz storegh.

El sgiald l’è spartid sgiò in devers sota-sgender: a gh’è el sgiald classegh, el cunt de poler, l’ispionasg, el *[[noir]]* e el *[[thriller]]*, chest chì a sò vœulta dividud intra *thriller* legal e *thriller* medegh. Quist chì in comun i gh’hann el fogalizàss sora el confin de la legalitaa e del crimen, sora el misteri e la tension e sora l’anales e representazzion de la violenza.

## Referenze

## Ligam de denter
* Sgender literari

## Ligam de fœura
Mort

La **mort** l’è la fin de la vita, la zessazzion inreversibila de tute i fonzion biologeghe che sostegnen un organisem vivent. Quell che ghe resta de un organisem mort, de solit, el taca a marzì subet despœu la mort. La mort la riva per tucc e sgeneralment l’è aplicada a tut l’organisem. L’equivalent de la mort per di component individuai de un organisem – compagn di zellule e di tessud – l’è la necros.

Capì quand che una persona l’è de cosideràss morta l’è stait storegament malfà. A l’inizzi, a gh’era una definizzion de “mort” che la portava che la suzzedess quand che la persona la desmetess de respirà e el sò cœur de bater, ma al dì de incœu quell lavor chì l’è nomà cognossud coma “mort clinega”. Cont el vanzà de la medesina s’è descovert che quell stacc chì l’è pu insì final coma se pensava. La mort de la zinivella l’è considerada coma vergot che el gh’ha pussee de sens, ma a gh’è tante definizzion per quella roba chì. Vergun el cred che tute i fonzion de la zinivella gh’hajen de fermàss; dei olter, inscambi, i disen che, se la personalitaa e el sens de identitaa inn indait perdud per semper, la persona l’è de consideràss morta. La mort de la zinivella l’è despess dovrada coma la definizzion legal de mort.

Tante colture gh’hann un’ideja de la vita despœu la mort, che la pœul tœù denter el sgiudizzi divin de la vita di persone e de quell che hann fait quand che i eren ancamò viv. Gh’è anca devers costum per onorà la salma, compagn de l’obet, la cremazzion o el funeral del ziel.

## Referenze

## Ligam de denter
* Obet
* Suizzidi

## Ligam de fœura
Zivilizazzion

Una **zivilizazzion**, o **ziviltaa**, l’è una sozzietaa complessa caratarizada del desvilup de l’istacc, stratifegazzion sozzial, urbanizazzion e di sistema simbolegh de comunegazzion de de là de la lengua bacajada, compagn de la scricciura. Perzò, i indisgen de l’Australia inn retegnud la zivilizazzion pussee veggia che gh’è, desgià che ghe esist dei evidenze de lengua, agricultura e strucciure sozziai a partì del 80000 iEC o anca pussee inanz. I zivilizazzion inn ancasì caratarizade de dei olter aspet, compagn de l’agricultura, architecciura, infrastrucciura, desvilup tennologegh, valum, tassazzion e regolamentazzion di mester. Storegament, una zivilizazzion l’è de cosideràss una cultura pussee slargada o vanzada, in contrast con quelle manch vanzade e pussee piscinine. 

La parolla “zivilizazzion” l’è connessa al latin *civitas*, o ben “zitaa”.

## Referenze

## Ligam de denter
* Egit antigh
* Roma antiga

## Ligam de fœura
Romee e Sgiulieta

***Romee e Sgiulieta*** l’è una tragedia scrivuda del William Shakespeare sora la storia d’amor intra duu sgiovinot venet che vegnen de di fameje in bega. L’era l’ispetagol pussee popolar duranta la sò vita e, insema a l’*[[Amlet]]*, quell pussee rezzitad. Incœu, i duu personasg prenzipai inn considerad coma l’archetip di sgioven moros. 

La font prenzipal de l’œuvra l’è staita *The Tragicall Historye of Romeus and Juliet* del 1562, un poemon del poeta ingles Arthur Brooke, che a sò vœulta el l’haveva imbasad sora una traduzzion franzesa de un cunt del Matteo Bandello. La storia l’è impientada a Verona, ind la Serenissema Republega de Venezzia, indova i duu sgiovinot se namoren a un ball in mascara trait in pee di Capulet, fameja soa de la Sgiulieta. Desgià che i sò fameje inn desenemise, i duu moros vegnen maridad in scondon del fraa Lorenz. Tebalt Capulet – sgerman de la Sgiulieta – el ven a savé del mariozz e el tira a ciment el Romee, infina a che lu chì el se inrabiss assossenn e el le copa, cont el vegnì bandid de conseguenza. El bobà de lee – minga a cognossenza del mariozz – el vœul maridàlla via a un scior cont, e la Sgiulieta la biv sgiò un narcotegh ciapad del fraa Lorenz per finsges morta. Pœu, el Romee el torna indree a Verona e a ghe ven a l’oreggia la nœuva de la mort de la Sgiulieta, e el decid donca de indà al sepolcher indova l’hann interrada. Lilinscì el ghe trœuva el cont che el gh’haveva de sposà la tosa e, despos un duvell intra i duu homen, el Romee el se inveleniss e el mœur debon, senza savé che la Sgiulieta l’è nomà adree a dormì. La Sgiulieta la se desseda e, a vedéss el Romee mort lì de banda, la decid de copàss anca lee.

*Romee e Sgiulieta* l’è stait datad tante vœulte per el tejater, cinema e musical. Ind i segoi qd20 e qd21, gh’è stait fait una mota de film adree a l’ispetagol teatral, compagn del *[[Romeo + Juliet]]* del 1996.

## Referenze

## Ligam de denter
* William Shakespeare

## Ligam de fœura
Villa d'Est (Cernobi)

La **villa d'Est** a l'è una cà de sciori in sui rive del lagh de Com, a Cernobi. L'è stada dissegnada del Pellegrin Tebald 'me cà per l'estad del cardinal Tolomee Gai e l'è verta del 1568: del 1873 a l'è un obergh de luss, part di locai storegh d'Italia.

## Bibliografia
*Luigi Mario Belloni, Renato Besana e Oleg Zastrow, Castelli basiliche e ville - Tesori architettonici lariani nel tempo, a cura di Alberto Longatti, Como - Lecco, La Provincia S.p.A. Editoriale, 1991.

## Alter proget
Cesare Nava

Ol **Cesare Nava** (Milan, 7 de otover 1861 - Milan, 27 de november 1933) a l'è stad un architet, ingegner e politegh italian.

Lauread al Politecnegh de Milan, l'è stad senator del Regn e minister per i terre ciapade del nemis sot ol Francesco Saverio Nitti e per l'economia nazzionala sota ol Benito Mussolini, fina al 1925. L'è stad anch president de la Fabrega del Dom e de la Congregazzion de Carità de Milan.

'Me ingegner a l'è regordad sovertut per i so lavorà in sui cese milanese de San Lorenz, Santa Maria di Angel e San Francesch, San Babila, San Sepolcher e la Cesa de la Riva: foeura de Milan l'ha lavorad al Santuare de Trevij, a la Cesa de l'Imacolada a Cassan, a la Cesa del Carmen a Pavia, e a quella de la Bozzola a Garlasch e a la Cesa de San Giovann a San Giovann Bianch. I è 'n so mester anch ol Palazz de la Banca d'Italia de Milan e 'l Palazz de la Cassa de Sparagn de Parma.

L'ha progetad anch ol paes de Martirano Lombardo e 'l quarter lombard de Messina, facc su de la generosità di lombarcc dopo i terramot che i ha colpid la banda.

## Riferimencc
*Treccani

## Oter progecc
Vita

La **vita** l’è el temp che ghe passa intra el nassiment e la mort de un organisem. L’è de consideràss coma materia che l’insubiss dei aspet particolar, compagn del cressiment, metabolisem, transformazzion e reproduzzion. Tamen, ancaben ch’a saga bellfà spartì la materia morta de quella viva per i zienziad e tenegh, l’è defizzil dà una definizzion de vita che la vaga semper ben, e, donca, a ghe n’è un frach. Quelle pussee popolare i inn i definizzion fisiologeghe, per i quai la vita la ven defenida coma ogna sistema che l’è bon de majà, prodù fezza, metabolizà, respirà, mœuves, cresser e reprodùss.

La vita in su la Terra l’è impientada in carbon e aigua, e a gh’è million de diferente specie de vita intra bestie e piante, fonsg e bateri. L’unitaa minema de vita a l’è la zellula, e un organisem compagn de l’hom el pœul havéghen anca di trillion. 

El studi de la vita el se ciama “biologia”, una grossa branca de la cognossenza che la tœu denter un monton de dissipline diferente.

## Referenze

## Ligam de denter
* Biologia

## Ligam de fœura
Monument al Corresg (Corresg)

El **Monument al Corresg** a l'è una statua de Corresg, la se troeuva in piazza San Quirin.

Dedicada al pitor omonem, l'è stada fada su del ticines Vincenzo Vela grazzia al testament del pitor Luigi Asioli, che gh'haveva lassad desmila franch per dedicàgh un monument al pussee grand pitor de la cità.

Mituda del 1880, a l'è in marmor bianch de Carrara, volta circa el dobi de 'n om in realtà: el basament l'è in granit roeusa de Baven e l'è a pianta quadrada con trii basei.

In la statua, a l'è mostrad vestid a la manera del Renassiment, cont una vesta longa e verta in sul denanz: a destra el gh'ha el penell, a sinistra la tavolozza.

## Riferiment


## Alter proget
Ozzident

L’**Ozzident**, o el **mond ozzidental**, a l’è un conzet che el ghe da a trà a l’ideja de una zivilizazzion comuna recognossuda coma ered del mond greco-roman de la qual gh’è vegnud a voltra la zivilizazzion ozzidental moderna. El termen el se referiss soratut ai nazzion de l’Europa ozzidental, de l’Amerega setentrional, de l’Australia e de la Nœuva Zelanda; se anca l’Europa de l’est e l’Amerega del sud inn de consideràss part del mond ozzidental l’è nò ciar, e tanta sgent l’è ancamò adree a descorrer sora quell lavor chì.

La parolla “Ozzident” la riva sgiò del latin *occidens*, che el vœul dì “ovest” o “spirada del sol”.

## Referenze


## Ligam de denter
* Orient

## Ligam de fœura
Cavaller

Un **cavaller** l’è una persona che l’ha rezzevud el titol onorari de cavaller de un scef de stacc – donca anca del papa – grazzia al sò servizzi – despess de carater militar – a la monarchia, la Gesa o al pajes.

## Referenze
Spiret

La parolla “**spiret**” (parnonzia: [ˈspirɛt]) la gh’ha devers segnifegad e connotazzion, la pupart di quai inn relativ a l’energia vital che la se manifesta del corp fisegh. A l’è un termen sovenz dovrad anca per referìss a conzienza e personalitaa. I nozzion de spiret e anema despess se soraponen, desgià che i inn tucc duu in contrast cont el corp e, per una quaj religion e scœula de penser spiritualista, gh’havarissen de soravivegh. De sora maross, un ispiret el pœul ancasì vesser un lentegh – o ben la manifestazzion de l’ispiret de una persona morta – o una deitaa minora despess ligada a la natura, compagn di ninfe e di fade. In filosofia el termen el ven a voltra coma sinonem de “ment”, soratut in de di quistion compagne del razzionalisem del Cartesi e de l’ispiret assolud de l’Hegel.

La parolla “spiret” la riva sgiò del latin *spirare*, che el vœul dì “bofà”.

## Referenze

## Ligam de denter
* Anema
* Sciamanisem
* Spiritisem

## Ligam de fœura
*
Mariozz de scondon

El **mariozz de scondon** l’è una sorta de mariozz condut in secret, despess cont el slissà via de cà insema al moros o la morosa con l’intenzion de maridàss senza fàghel savé ai sgent de tucc duu. El mariozz de scondon el se contrapon al ladrament de la sposa – indova vun di duu spos el vœul nò sposàss – o al mariozz de fusil – indova i sgent, de solet de la sposa, constrensgen l’ispos a tœùgh in mojer la fiœula soa de lor.

## Referenze

## Ligam de denter
* Mariozz

## Ligam de fœura
Stria

Una **stria** l’è una fomna che la pratega la magia nigra o la striaria, o indeperlee o ind un grup ciamad “congrega”, o, nomà de rezzent, anca coma preteganta di religion moderne compagne de la Wicca. A l’è donca una maga che la prœuva a influenzà el mond che la gh’ha intoren cont i sò striozz, instriadure e cognossenza oculta. Ind el folclor e ind i favole, inscambi, a l’è una figura con di fatezze femenine – de solit de veggia – che ghe ven tributad di podé soranaturai che la dœuvra per nœuser a la sgent.

Famosa fiss a l’è la “cascia ai strie”, fenomen medieval ind el qual la Gesa catolega l’ha tacad a brusà su i fomen che es credeva che prategaven la magia. L’ideja che gh’haveven ind el sarràj adree e condannàj a mort l’era che i podé sò de lore rivaven sgiò de un quaj acordi cont el diavol. Di vœulte, ind i tradizzion cristiane, es pensava ancasì che i sò podé vegniven de di spiret cativ, e che lore je eserziven intravers di bes’ce inspiritade ciamade “famej” – depess di gat nigher, dei orloch o di scorbat. Independentement de la reson dedree di sò podé e de la manera che doperen per controllàj, i strie inn sovenz retegnude coma la causa de un frach de disaster, compagn di malagn, la desfortuna o infinamai la mort.

La mitologia greco-latina l’insubiss un’imasgen spezzifega de la stria – in quell cas chì, una dona sgiovena – representada de la cobia composuda de la Zirze, che l’haveva instriad su l’ecupasg de l’Odisee cont el voltàj tucc in de di porscei, e de la Medeja, considerada una granda cognossidora de la magia de la deja Ecate. In Lombardia, vuna di presonte strie pussee famose l’è staita l’ocultista bressana Semiramide Gazzo Ghidoni, font de inspirazzion per la canzon *Semiramide* del Charlie Cinelli.

L’equivalent mascolin di strie inn i **strion**.

## Referenze

## Ligam de denter
* Befana
* Magia
* Ocult

## Ligam de fœura
Consili de Cardenza

El **Consili de Cardenza** a l'era un orghen collegial di comun de la Lombardia che 'l stava adree ai consol in di sò lavorà: a l'era l'orghen comunal che 'l gh'haveva i pien podé, bon de fà la guerra e la pas, de ricever i imbassador, de vender i ben del comun e de dà di sanzion ai debitor che pagaven no, oltra a havégh l'ultima parolla in su la modifega di statut.

Fad su de member ciamad cardenzari o silenziari, gh'haveven l'oblegh de tegnì el secret in sui question che trataven, e despess gh'haveven de nominà lor i consol o i podestà. Despess l'era el nucli del consili strecc del comun, che in d'un quaj sit el se ciamava *S*enad e in alter *Consili di Vegg*.

Oltra che in l'area storega lombarda 'sti consili chi inn stad fad su anca in di bande del Stat Pontifizzi, soratut in di Marche, e in Toscana.

## Storia
'Sti consili chi inn trad in pè in la Lombardia sgiamò de la mità del secol XII, e despess rivaven a vesser bei grand, per esempi a Milan gh'haveva pussee de 800 member in 'sti cas consol e podestà de solit andaven de una part, pu o men granda, de l'assemblea, in bas a quell che se doveva scernì o a la secretezza che ghe voleva. La soa importanza la s'è vista anca del facc che, per firmà la tregua in tra la Liga Lombarda e 'l Barbarossa del 1177 gh'è volsud el so consens.

Vers la fin del secol hann tacad a ciapà el nom de *consilium communis*, e deventen in di facc i consili minor di cità: semper a l'istess temp di rebellot popolar porten a fà su di cardenze per el popol minut, tant 'me la cardenza de Sant Ambroeus a Milan o quella de San Sir a Pavia.  Quell'istituzzion chi la se spantega anca oltra el Pò, indova che la ciapa el nom de *massa populi*, e la riva fina a 'n quaj comun de la Toscana.

Cont el passà del temp consolar a quell podesteril el so podé el se sbassa, anca se l'è stad al nivell pussee volt in del mez de la transizzion, desgià che a ciapà la pupart di podé inn stad i podestà, fina al rivà di Signorie. 'Me se sia, a l'è restad un orghen ministrativ di comun anca dopo, e l'è tegnud in la Lombardia oriental anca dopo, di voeulte fina istituid ex novo, fina a la borlada de la Republega de Venezzia.

## Riferiment
Parch de la Gola del Tinazz

El **Parch de la Gola del Tinazz** a l'è un sit protesgiud in del comun de Caster, in provincia de Berghem: el ciapa el nom del Tinazz, che l'è el nom local de la Borlezza, e la soa gola a l'era un confin che se podeva difender ben in tra Berghem e Bressa, anca se grazzia a la dimension picinina del salt ghe passaven senza trop problema i carovane per i comercc.

## Ligam de foeura
*Sit ofizzial
Deposit ATM Bagg

El **Deposit ATM Bagg** a l'è vun di deposit di tram de l'ATM: el se troeuva in su la via di Forze Armade, apena foeura di vegg confin del comun de Bagg. A l'è stad tirad in pè vers la fin di agn '20 del Noeuvcent, 'me part del slargament de la cità e del des'centrament di infrastruture e di servizzi: a l'è arent a la Caserma Santa Barbara, e inn stad fad su insema.

Prima del deposit in del sit a gh'era di marcide e di cà de legn che i paisan de stagion doperaven per viver quand che lavoraven.

Al dì d'incoeu del deposit parten i linie 2, 3, 16 e 19, oltra a tucc i servizzi speciai: dent gh'è mitud anca i du tram ATMosfera, che viaggen 'me restorant in su rodaje, e vundes tram Vintot de servizzi.

## Riferiment


## Alter proget
Era comuna

L’**era comuna**, o **era volgara**, l’è l’era pussee dovrada del mond, segonda la qual l’ann de adess a l’è el . L’è breviada cont **EC** (era comuna) e **iEC** (inanz de l’era comuna) dedree ai agn. L’è equivalenta a prima del Signor e a depos del Signor, desgià che a dì  EC e  DS, o anca 400 iEC e 400 PdS, ghe cambia propri negot.

Al dì de incœu l’è considerada una manera pussee religiosament imparzial per marcà sgiò i datazzion.

## Referenze
Cassina Boschiroeula (Bagg)

La **Cassina Boschiroeula** (*Cascina Boscaiola* in italian, ma in del cadaster la ciamen anca *Cascina Boscaiolo*) a l'è una cassina de Bagg, in tra la via Quint Roman e la via Bodri: incoeu ghe viv la sgent. 

La gh'era sgiamò al temp de la pest 1576, vist che l'è registrad che arent a gh'era la geseta provisoria de San Selmo, che ghe meteven denter i malad. I ultime do familie che l'hann fitada eren i Gorla, che fitaven anca el Monester e i Ravan, che i baggit ciamaven *Ravanin*: eren di ortolan, o ben coltivaven verze per el Verzer de Milan, e per via del terren pien de sass, ghe coltivaven domà una quaj spece, e fitaven di terren arent a la Cassina Meriggia per di alter coltivazzion, soratut zucoria e zuchine..

Arent ghe passava el fontanin di Fraa.

## Riferiment
Gesa del Santissim Nom de Gesù (Bari)

La **Gesa del Santissim Nom de Gesù**, ciamada anca domà *Gesa del Gesù*, a l'è una gesa de Bari, in del quarter San Nicola.

## Storia
L'è stada fada su di Gesuita, che eren rivad in cità dopo che la fin del governo de la Bona Sforza l'ha menad a una crisi agraria: in principi eren ospit de la gesa de Santa Catarina, la soa gesa la sarà verta e consacrada del 1595, tirada su in sui ruvine de la veggia gesa che gh'haveven dad. La Compagnia la s'era mituda a gestì anca l'istruzzion, ma la soa presenza l'ha menad a una polemica in tra i class sociai de Bari.

In tra el 1767 e 'l 1773 a l'è bandonada, vist che i gesuita inn caciad del Regn de Napoli e desligad del Papa: ghe tornarann domà del 1885, e la sarà restruturada fina al 1978.

Fina al 1935 a l'era ciamada di sgent Gesa de la Circoncision, perchè gh'era una gran tila in su de lee dedree a l'altar magior.

## Architetura
La gesa a l'è vun di rari esempi de architetura de gesa baroca in cità, insema a la gesa de Santa Teresa di Mas'c: l'è pora 'me materiai e 'l dent, a navada unega, l'è decorada de rari, inscì de meter al center de l'assemblea la Messa e l'Eucaristia.

Gh'è un absid, che l'è quatad de 'na volta a bot.

## Riferiment


## Alter proget
Biblioteca Sormana

La **Biblioteca Sormana** a l'è la biblioteca centrala del sistema bibliotecari de Milan, con sed a la Cà Sormana: a l'è stada fada su del secol XIX e in principi la gh'haveva sed a Palazz Marin e l'è restada lilinscì fina al 1909, quand che l'è spostada in del Palazz di Giureconsult, e del 1911 l'è spostada al Musee civegh de storia natural de Milan fina al 1914, quand che l'è mituda in del Castell Sforzesch: dannegiada de la guerra, del 1956 l'è menada a la Cà Sormana.

## Ligam de foeura
*Sit ofizzial 

## Alter proget
Suizzidi

El **suizzidi** l’è l’azzion del copàss. Strasorden mentai e fisegh, inscì coma l’abusament de di sostanze, inn tucc di fator que meten una persona a ris’c de suizzidi.

Un quaj suizzidi l’è un’azzion impulsiva portada de l’istress, problema ind i relazzion, sgenadure e bullisem. Lor che hann sgiamò provad a copàss gh’hann un ris’c pussee volt de zircà la mort ancamò. Di sforz eficazz per la prevenzion del suizzidi tœuven denter la limitazzion a l’azzess ai metod de suizzidi – compagn dei arme de fœugh, drœughe e velen – el tratament di strasorden mentai e abusament de di sostanze, ma anca el mejorament di condizzion economeghe. Ancaben che ghe saja di numer comun de ciamà quand che s’è ind un brut moment, la sò eficazzia l’è staita gnancamò ben studiada.  

I opinion intuitù del suizzidi inn staite influenzade de di gross tema esistenziai coma la religion, l’onor, e el sens de la vita. I religion abrameghe consideren tradizzionalment el suizzidi coma un’ofesa a Dia per via de la credenza ind la sagralitaa de la vita. Duranta l’era di samurai in Sgiapon, una forma de suizzidi cognossud coma *seppuku* (, ) l’era respetada per compensà un falliment, o coma una forma de protesta. El suizzidi e i tentativ de suizzidi eren inlegai ind la pupart di pais ozzidentai, ma a l’è pu inscì, ancaben che el resti un’ofesa criminal ind un quaj pajes. El suizzidi l’è considerad coma una grossa desgrazzia che la mena i sgent del mort, i sò amis e i member de la sò comunitaa a tant patiment, donca, a l’è vedud negativament indepertut in tut el mond.

## Referenze
Angiol

Ind i religion abrameghe – compagn del sgiudaisem, cristianesim e islam – un **angiol** l’è un ispiret soranatural che el sta de cà ind el zel. Ind el penser monoteista, quelle creadure chì inn al serivizzi de la divinitaa suprema, o ben del Dia unegh.

I religion abrameghe sovenz je depensgen coma dei intermediari benevolent intra Dia e l’umanitaa. Dei olter rœui che i gh’hann tœuven denter quell de protetor e guida per i persone, compagn dei angioi custod e di servidor de Dia. I religion abrameghe descriven dei irarchie de angioi, che muden a stà a la religion e a la seta in quistion. Un quaj angiol el gh’ha un nom spezzifegh – compagn del Gabriell e del Michel – o di titoi – per esempi serafit o arcangioi. Despess es cred che i angioi cativ sajen istait casciad via del paradis, e donca i vegnen ciamad “angioi decadud”. In quelle religion chì, el diavol – o i diavoi – l’è sozziad con quella sorta chì de angioi.

Ind l’art, i angioi vegnen figurad con dei ale de osii, aureole e de la lus divina che la ghe sberlusiss tut el coo. De solit, i sò fatezze inn fosgiade coma quelle dei homen normai, ancaben che i sajen propri bei bellent. Di vœulte, però, pœuden vesser figurad in de di manere che ghe fann stremizzi o ghe meten adoss sudizzion a quii che je varda.

La parolla “angiol” la ven sgiò del latin *angelus*, ciapad a sò vœulta del gregh ἄγγελος (*angelos*), che el vœul dì “messasger”.

## Referenze

## Ligam de denter
* Cupid
* Dakini
* Gandharva

## Ligam de fœura
Santuari de la Madona de la Gamba

El **Santuari de la Madona de la Gamba** a l'è un sit de cult catolegh de Desenzan al Sere, frazzion de Albin, in provincia e diocesi de Berghem: l'è una gesa del secol XVIII, fada su in sul sit che la Madona la saria comparida a la Venturina, sgiovina malada propi tant a la gamba, e che l'havaria guarida, e che sgiamò prima gh'haveva una capella dedicada al miracol.

## Bibliografia
*Carlo Castelletti e Piermauro Valoti, Storia del santuario della B. V. del Miracolo in Desenzano al Serio, Tavecchi editrice, 1930.

## Alter proget
Cort (relazzion)

La **cort** l’è un quajcoss ch’es fa inanz che la relazzion afetiva intra dò persone la se desvilupi ind un ismorosament, e pœu ind un mariozz. In quella fas chì la cobia la se cognoss e la decid se indarann inanz a smorosàss o nò. De solet, ghe pœul vessegh di randevó indova i dò persone passen del temp insema e descorren. Quii randevó chì pœuden vesser privad e informai, o formai e publegh soratut ind i contest di mariozz rangiad. Tradizzionalment, l’è a l’hom che ghe pertoca fàgh la cort a la fomna, per un period de temp che el muda de cas a cas.

Ind el Regn Unid un sondasg de 3000 cobie de moros e spos hann deit che gh’è passad almanca 2 agn e 11 mis intra el sò prim randevó e la parposta de mariozz, quand che i fomen se senten pronte a azzetà la parposta in pu o manca 2 agn e 7 mis. Intuitù del temp che ghe passa debon intra la parposta e el mariozz efetiv, a parariss che el saja intoren ai 2 agn e 3 mis.

## Referenze

## Ligam de denter
* Randevó romantegh
* Smorosament
* Mariozz

## Ligam de fœura
Gesa de Santa Margarita (Setim)

La **Gesa de Santa Margarita** a l'è la parochial principal de Setim, in cità metropolitana e arcidiocesi de Milan, che la met dent al so decanad de Rò.

Una capella in la zona la gh'era almen del 1153, ma la gesa che gh'è adess l'è stada fada su in tra el 1890 e 'l 1891, perchè quella che gh'era prima l'era propi veggia e la bastava pu.

## Riferiment
*BeWeB

## Alter proget
Otavi Vivian

L**'Otavi Vivian** (Bressa, intorna al 1579 - dopo del 1646) a l'è stad un pitor lombard.

El s'è formad insema al Tomas Sandrin e l'ha lavorad al Palazz di Prenzip de Monaco, al Palazz Ducal de Sassoeul, a la gesa di Sant Faustin e Giovita de Bressa e a la Gesa de l'Assonta a Lover. L'ha lavorad anca con l'Otavi Amigon e 'l Giovann Batista Azzoeula l'è stad vun di so alev.

## Riferiment
*[Treccani](https://www.treccani.it/enciclopedia/ottavio-viviani_(Dizionario-Biografico)/)
Fintaria

La **fintaria** l’è ogna lavorà creativ, soratut de narrativa, che el figura dei individov, event o sit ch’inn imasgenari o in de di manere ch’inn imasgenarie. I representazzion de fintaria inn donca inconsistente con la storia, i facc e la plausibilitaa. A la fœusgia tradizzional, “fintaria” la se referiss a la narrativa scrivuda in prœusa, despess romanz, novelle e storie piscinine. Ind una manera pussee slargada, però, la fintaria l’includ di narrazzion imasgenarie espresse in ogna mez de intrategniment, cont el tœù denter minga nomà di robe scrivude, ma anca spetacoi teatrai, cine, programa in television, fumet e videosgiœugh.

## Referenze

## Ligam de denter
* Narrativa
* Sgender literari

## Ligam de fœura
Morosament

El **morosament** a l’è un period de temp che el va de quand dò persone se fann la cort a quand se mariden. Ind el cors de quella fas chì, a gh’è de norma una parposta de mariozz che la mena la cobia a meter sgiò una data de zelebrazzion per l’isposalizzi. Quand che dò persone inn ind una situazzion de morosament, ghe se dis “**moros**”. De solet, el temp che ghe passa de la parposta a l’isposalizzi efetiv el muda de cas a cas, e el depend soratut di norme colturai de la sozzietaa che i duu moros ghe viven denter.

Di morosament bei longh eren una vœulta comun ind i mariozz binad, indova i sgent di duu moros je binaven insema anca se eren ancamò di bagaj o, infinamai, inanz del sò nassiment. Quell costum chì el seguta a indà inanz ind un monton de pais infinanca al dì de incœu. Storegament, i morosament intra dò persone eren dei afari de una bella importanza sozzial che ciamaven l’atenzion di member di fameje di duu moros per riessì a marossàj e tràj in pee debon. La scerna de chi maridà l’era donca un quajcoss che el ghe pertocava ai duu moros nomà de rara.

Ind un frach de denomenazzion cristiane es pœul anca fà su di rit de morosament, indova che s’esprim l’intenzion de maridàss in gesa denanz a un prevet e es rezzev una benedizzion piscinina.

## Referenze

## Ligam de denter
* Cort (relazzion)
* Mariozz

## Ligam de fœura
Mariozz binad

El **mariozz binad**, o **mariozz rangiad**, l’è una sorta de mariozz indova i spos inn scernid de dei olter individov devers de la cobia medema. De solit, a fà quell lavorà chì inn i fameje di duu spos, ma ind una quaj coltura gh’è anca un quajvun che el rangia i mariozz de mester.

## Referiment
* Britannica

## Ligam de denter
* Mariozz
* Mariozz in scondon
Emily Brontë

L’**Emily Brontë** (30 de luj del 1818 – 19 de desember del 1848) l’è staita una scricciora de romanz romantegh e poetessa inglesa che l’è famosa per havé scrivud *[[Wuthering Heights]]* (Scime intempestade), el sò unegh lavorà che l’è mò considerad un classegh de la literadura inglesa e che lee l’ha publegad sota el nom d’art de **Ellis Bell**. L’ha ancasì fait fœura un liber de poesie insema ai sò sorelle Charlotte e Anne, intitolad *Poems by Currer, Ellis and Acton Bell*. In quell’œuvra chì, el sò talent el l’ha menada a vesser zelebrada per el sò sgeni poetegh.

Nassuda a Thornton, Inghilterra, de mà inglesa e pà irlandes, l’Emily l’era la segonda sorella pussee sgiovena di fredei Brontë, dedree del Maxwell e inanz de l’Anne. Inspirada de un cadò che el Maxwell l’haveva rezzevud, i fredei Brontë hann tucc scomenzad a scriver di cunt inventad quand che eren ancamò di bagaj. Con la sorella Anne, l’Emily l’ha fait su un mond fantastegh ciamad “Gondal”, un’isola de fintaria con di mit e lesgende che ghe indarann a ocupà el bontemp di dò sorelle per tuta la sò vita. Per via de la natura solitaria, lee l’è una figura propri misteriosa per i biogref. Asca un para de persone, a par minga che la gh’haiva havud de amis de defœura de la fameja. La sò amisa pussee vesina l’era la sorella Anne, con la qual la spartiva el mond fantastegh de Gondal e che, per l’Emily, a l’era coma una sgemella.

Una semana apœus a l’obet del fredell Maxwell ind el setember del 1848, la se ciapè un brut freggior che el se desvilupè subet ind un’infiamazzion ai polmon e, de lì adree, ind una tisi. L’è moruda ind el 19 de desember del 1848, intanta che l’era setada sgiò in su l’otomana.

## Referenze

### Font
*
*
*
*
*
*
*
*
* 
*
*

## Ligam de denter
* Charlotte Brontë
* Wuthering Heights

## Ligam de fœura
Pissida

La **pissida** a l'è un vas sacher che se dopera in varie liturgie cristiane per tegnì denter i ostie consacrade in la Messa: in del cristianesim ocidental despess a l'è a forma de calis, in continuità con la tradizzion romana indova che la pissida l'era un biccer per bever, menter in quell oriental despess a l'è pussee compagn de 'n contenidor.

A l'è ciamada anca *cibori*, ma quella parolla chi l'è doperada pussee per l'element architetonegh che 'l quata l'altar de la gesa.

## Riferiment
*Enciclopedia Catolega

## Alter proget

## Vos corelade
*Calis (liturgia)
*Ostensori
Monument al Bonaventura Cavalieri

El **Monument al Bonaventura Cavalieri** a l'è vuna di statue de la cort d'onor del Palazz de Brera, scolpida del Giovann Antoni Labus del 1844.

L'idea de dedicàgh una statua al Bonaventura Cavalieri gh'era vegnuda ai scenziad italian che s'eren trad insema a Brera, vist che quand che l'haveven fad a Pisa gh'haveven fad una statua al Galilee Galilei, che l'era stad el maester del Cavalieri.

In la statua el gh'ha la vesta di gesuat, el so orden religios, e 'na sfera in man, vun di argoment di so tratad.

## Riferiment
*Diario di Brera: il monumento a Bonaventura Cavalieri e quella storia dell’Italia, unita nella scienza 

## Alter proget

## Vos corelade
*Monument al Gabrio Piola
*Monument al Carlo Ottavio Castiglioni
*Monument al Tomas Gross
*Monument al Luigi Cagnola
*Monument al Peder Verr
Gesa de San Giovann Batista (Rò)

La **Gesa de San Giovann Batista** a l'è una parochial de Rò, in cità metropolitana e arcidiocesi de Milan.

Fada su in tra 'l 1973 e 'l 1975 in su proget del Lorenzo Banfi e del Sergio Eusebio, a l'è una gesa in stil moderno, a pianta retangolar e con trè nav minga simetreghe.

## Riferiment
Jul

Quella del **Jul** (o **Yule**, scrivud a l’inglesa), l’è una veggia festa di popoi sgermanegh zelebrada al solstizzi de inveren. Cont el rivament del cristianesim, quella festa chì e i sò tradizzion inn staite sorbide ind i zelebrazzion de Denedal.

A l’è vuna di feste del solstizzi pussee vegge che gh’è in Europa, e la vegnariss sgiò infinamai di temp di Nors antigh. Compagn de dei oltre feste solstizziai, i sò tema inn quii de la lus e del fœugh, e del pacià un gran tant. Gh’era anca di sagrefizzi che la sgent la faseva ai dia, o a dei oltre sorte de creadure soranaturai compagn dei elf, o anca ai mort. El Jul l’è considerada una festa sacra a l’Odin.

Al dì de incœu la festa l’è dree a tornà a voltra, desgià che la ven zelebrada di neopagan.

## Referenze

## Ligam de denter
* Scioch de Nedal

## Ligam de fœura
Randevó romantegh

Quella di **randevó** l’è una fas de la relazzion romantega de duu individov indova es sortiss e es passa del temp insema, despess con l’intenzion de vedé se l’oltra persona la ghe pias assee per indà inanz a smorosàssela. A l’è l’iterazzion moderna de la cort del ’800, e la manera pussee spantegada per incontrà di compagn potenziai. De solet, di bei randevó menen al morosament e, a la fin, al mariozz.

I persone pœuden cognosses indeperlore, in de dei event partigolar o intravers dei olter individov, che pœuden vesser e dei amis, e dei organizador de mariozz de mester. Un amis el pœul vutà dò persone che se cognossen nò a presentàss e cognosses mej, e questa chì la resta vuna di manere pussee comune per incontrà di compagn. De de là dei amis, la sgent la pœul cognosses anca intravers la fameja, indova i parent di dò persone interessade je fann presentà. In India, el bobà e la mama pœuden lassàgh sgiò un avis matrimonial a un sgiornal local con l’intenzion de fàgh cognosser un quajvun al fiœul o a la fiœula.

Al dì de incœu l’*online dating* l’è popolar fiss, e el s’è spantegad a partì di agn 2010 grazzia ai *[[smartphone]]*.

## Referenze

## Ligam de denter
* Cort (relazzion)

## Ligam de fœura
Torr de l'orelogg (Mantoa)

La **Torr de l'orelogg** a l'è 'na costruzzion de piazza di Erbe a Mantoa, del temp del Renassiment: la se troeuva in tra la Rotonda de San Lorenz e 'l Palazz de la Reson.

## Riferiment
*LombardiaBeniCulturali

## Alter proget
Spedizzion di milla

La **spedizzion di milla** l’è stada un episodi important del Resorsgiment. L’è ocors del 1860 al 1861 quand che milla volontari, sota el comand de l’Isep Garibold, inn partid ind la nocc intra el 5 e el 6 de masg de Quart – arent a Sgenua, ind el territori del Regn de Sardegna – invers la Sicilia – che la faseva part del Regn di Dò Sicilie. L’obietiv de la spedizzion l’era de roversà el governa di Borbon e sostegnì i revœulte ch’inn s’ciopade in su l’isola. El Garibold a l’è desbarcad ind el 11 de masg arent a Marsala e, con la contrebuzzion di volontari del sud e di rinforz a la spedizzion, s’inn slargad fœura in numer, con l’indà a fà su l’armada del sud.
Charlotte Brontë

La **Charlotte Brontë** (21 de avril 1816 – 31 de marz 1855) l’è staita una scricciora e poetessa inglesa. L’è la pussee granda di sorelle Brontë, e i sò lavorà inn vegnud di classegh de la literadura inglesa. L’è pussee cognossuda per el romanz *[[Jane Eyre]]*, che l’ha fait fœura sota el nom d’art de **Currer Bell**. *Jane Eyre* l’ha scoss un frach de suzzess e l’è tolt per vun di romanz pussee bei del sgender gotegh.

Sorella de l’Anne e de l’Emily, l’è staita la darera a morì de tucc i sò fredei.

## Referiment
* Britannica

## Olter proget
Torr Snia Viscosa

La **Torr Snia Viscosa** a l'è un gratacel de Milan, arent a piazza San Babila: a l'è stada la prima torr de Milan - la segonda l'è stada quella del Center Svizzer - e l'è volta 60 meter. L'è stada fada su del 1937 per la Snia Viscosa in su proget de l'Alessandro Rimini e l'è stada, per quatordes agn, la torr pussee volta de Milan insema a la Torr Locadell.

## Riferiment
*LombardiaBeniCulturali

## Alter proget
Lesg federala in sul dirit d'autor

La **Lesg federala in sul dirit d'autor e in sui dirit compagn** (todesch: *Bundesgesetz über das Urheberrecht und verwandte Schutzrechte*; frances: *Loi fédérale sur le droit d’auteur et les droits voisins*; italian: *Legge federale sul diritto d’autore e sui diritti di protezione affini*, romancc: *Lescha federala davart ils dretgs d’autur ed ils dretgs da protecziun parents*) a l'è una lesg federal de la Svizzera che la regola el dirit d'autor in la Confederazzion.

L'è stada aprovada el 9 de otover 1992 e l'è andada in vigor el prim de luj del 1993: insema, l'è vegnuda lesg l'ordenanza federal in sul dirit d'autor. L'ha sostituid una veggia lesg del 1922 in sul dirit d'autor e la lesg del 1940 in sul sò sfrutament.

## Riferiment
*DSS
Beatris d’Est

La **Beatris d’Est** (29 de sgiugn del 1475 – 3 de sgener del 1497) l’è staita duchessa de Milan e de Bari intravers el sò mariozz cont el Lodovigh el Nigher. Ancaben che la saja moruda sgiovena, l’è staita vuna di personalitaa pussee importante del sò temp e la gh’ha havud ancasì un rœul fondamental ind la politega lombarda e taliana. Fomna de coltura e semper ligantement intapada sgiò, l’era una gran patrona dei art e, insema al marid, l’ha menad Milan e deventà vun di sit de pussee grandœur in mez ai oltre zitaa del Renassiment. A l’era sperta fiss a indà a cavall e a cascia, e la gh’haveva una natura infogolida e determinada. Cont el rivament di Franzes a Milan, l’è vegnuda l’anema de la resistenza milanesa contra el rè Carel VIII de Franza e i sò homen, quand che l’intervent sò de lee ind la guerra l’ha ruzad indree i menasce del duca d’Orleans che l’era sgiamò asquas riessid a conquider Milan.

“L’insubiva el corasg de un hom, e, de sora maross, quell de vun intreped quand che la se trovava denanz al periguel. […] A l’era debon una *[[virago]]*, ind l’onorevel sens medieval de la parolla. Una fomna – a la fœusgia che el Gregorovius el la defeniss – traita su per corasg e comprension de dessora del sò sess.”

La sò mort – ocorsa a nomà ventun agn quand che l’era in pajœula – l’haveva propri trait sgiò de cœur el Lodovigh el Nigher, cont el dàgh un dolor inscì grand che el s’è pu tirad su.

## Referenze

## Bibliografia
* 
* 
* 
* 
* 
* 
* 
* 
* 

## Ligam de denter
* Lodovigh Sforza
* Vial Beatris d’Est

## Ligam de fœura
Patera de Parabiaa

La **Patera de Parabiaa** a l'è un piat ritual d'arsgent che l'è del secol IV: l'è stada trovada del 1907 a Parabiaa, in di scav per fà su la Villa Gajo, e incoeu l'è tegnuda al Civegh musee archeologegh de Milan.

La gh'ha un diameter de circa 40 cm e 'l pesa circa 3,5 kg: sora el gh'ha el trionf de la Cibele e de l'Attis. L'era doperada per quatà 'n urna funeraria.

## Bibliografia
*Silvia Cernuti, Il tempo del Cielo e il tempo della Terra, in L'Astronomia, n. 237, dicembre 2002.

## Alter proget
Gesa de San Roch (Livign)

La **Gesa de San Roch** a l'è una gesa de Livign, in provincia de Sondri e diocesi de Com.

A l'è una gesa ses'centesca, cont i lavorà che inn scominciad in del secol adree: l'è stada fornida cont i donazzion ciapade dopo la pesta.

## Bibliografia
*Mario Gaiaschi, Alberto Gobetti, Francesco Palazzi Trivelli, Dario Silvestri e Nadia Taglietti, Storia di Livigno - Dal Medioevo al 1797, Sondrio, Società Storica Valtellinese, 1995.

## Alter proget
Divorzi

El **divorzi** l’è el prozzess de scassà un mariozz quand che duu spos vœulen spartìss. De solet, cont el divorzi vegnen scancellad o reorganizad i dové e i responsabilitaa vegnud sgiò del mariozz, inscì de desligà i ligam matrimoniai intra la cobia de spos a stà ai lesg de l’istacc indova i viven. Es pœul dì che el saja la dissoluzzion legal del mariozz missa in opra de un orghen legal competent. El representa, donca, la fin del mariozz.

I lesg de divorzi muden un frach de pajes in pajes; impunemanca, ind la pupart di pais, el divorzi el gh’ha de havégh l’autorizazzion de un tribunal, de un sgiudes o de un’oltra autoritaa in materia per ocupàss di quistion relative a la spartizzion di ben, a chi di duu spos ghe pertoca i fiolit, i scech de mantegniment che gh’è de pagà e via inscì. Desgià che al dì de incœu la pupart di pais inn monogamegh, depos de un divorzi es pœul maridàss de nœuv.

I unegh pais indova es pœul minga propri fà divorzi inn i Felipine e la Zitaa del Vadegan.

## Referenze

## Ligam de denter
* Spartizzion

## Ligam de fœura
Collegiada de San Steven (Vimercaa)

La **collegiada de San Steven** a l'è un'antiga gesa de Vimercaa: fada su intorna al secol XIII, gh'haveva sed l'antiga piev de Vimercaa de l'arcidiocesi de Milan.

## Riferiment
*BeWeB

## Alter proget
Baliagg de Locarn

El **Baliagg de Locarn** a l'era una dependenza de la Veggia Confederazzion, vegnud part de la Svizzera del 1512 con la ciapada de la Piev de Locarn in la guerra de la Liga de Cambrai e trasformada in del canton de Lugan del 1798 con l'invasion napoleonega desgià che i giacobit vedeven in del baliagg, istituzzion guidada de 'n baliv todesch e de 'n Magnifegh Consili de 21 member locai, 'n istituzzion contra la democrazzia.

## Riferiment
*DSS
Luciano Ligabue

El **Luciano Ligabue** (Corresg, 13 de marz 1960) a l'è un cantautor, regista e scritor italian, retegnud in tra i artista contemporani pussee de sucess in Italia.

## Riferiment
*Treccani

## Alter proget
Castità

Per **castità** se intenden do robe compagne ligade a la sfera de la sessualità.

In sens strecc, la castità a l'è la scerna de fà minga sess o, pussee in general, de schivà ogni at ligad a la genitalità, menter in sens largh se intend schivà quei at sessuai che inn considerad imoral de la religion, de l'etega o de la società, per esempi el sess foeura del matrimoni o quell che l'è minga bon de fà fioeui.

## Riferiment
*Treccani

## Alter proget

## Vos corelade
*Teologia del corp
*Lesg de castità
Isabella d’Aragona

L’**Isabella d’Aragona** (2 de occiover del 1470 – 11 de fevrer del 1524) la fu duchessa de Milan grazzia al sò mariozz cont el Sgiovann Galeazz Sforza.

L’era vuna di member del ram napoletan de Cà Trastamara, e la sò vita l’è staita caratarizada de la cris di Guerre taliane, e despess la se trovava in mez ai dinameghe del Regn de Napoli e quelle del Ducad de Milan, un lavor che el gh’ha causad un bell poo de dificoltaa politeghe e personai. El sò mariozz a l’è stait una desgrazzia, desgià che el sò hom l’era sovenz in bega cont el barba Lodovigh, che el j’haveva casciad a viver al Castell de Pavia e el se refudava de lassàgh sgiò el podé de ministrà el ducad de Milan al nevod. Perzò, l’Isabella a Milan no la gh’haveva tancc sostegnidor, situazzion che l’è nomà pesgiorada quand che gh’è mort el marid, provabilment invelenid sgiò del Lodovigh el Nigher medem.

A la fin l’ha fait sanmartin a Bari, indova l’è vegnuda duchessa de la zitaa. El mudament de sit el l’ha menada a descovrì di nœuve oportunitaa, e l’ha trait in pee una sò cort per havégh sostegn e segurezza per defendes di guerre. Quelle reforme chì, insema al sò interess per l’art e la literadura, hann menad Bari a viver un period de grandœur piscinin. In quell moment chì, la s’è ancasì fogalizada sora l’instruzzion de la Bona Sforza, la sò tosa che de granda l’è deventada resgina de Polonia.

## Referenze

## Ligam de denter
* Sgiovann Galeazz Sforza
* Beatris d’Est

## Ligam de fœura
Resorsgiment

El **Resorsgiment**, un process storegh famos anca coma **Union de l'Italia** e di volte identificad coma la **Rivoluzzion Italiana**, l'è el temp de la storia italiana in del cors del qual l'Italia l'è rivada a la sò unità nazzional. La proclamazzion del Regn d'Italia in del 17 de marz del 1861 l'è stada l'at che l'ha sanzionad, del Regn de Sardegna, el nassiment del stat unitari noeuv formad cont i anession del plebiscito de la pupart di stat pre-union. El Resorsgiment l'è andad inanz con l'incorporazzion el Veneto in del 1866 e l'è tradizzionalment considerad finid con la conquista de Roma in del 20 de setember del 1870 e la sò proclamazzion ofizzial coma capital d'Italia in del 3 febrar del 1871; i “terre minga riscatade” de Trent e de Triest son stade fœura del Regn d'Italia e son stade incorporade domà a la fin de la Prima guera mondial.

## Note
Magh

Un **magh** (o, pussee impropriament, **strolegh**) l’è una persona che la se dedega a l’istudi e a la pratega de la magia. Un magh l’è considerad pussee positivament de un istrion, ch’es reten che el prateghi la magia nigra. Ind el lenguasg de tucc i dì un magh l’è anca vun che l’è bon de fasnà su la sgent.

La figura del magh la riva sgiò di sazzerdot persian del zoroastrianesim, e la parolla la ven del latin *magus*, un termen derivad del persian e passad sgiò al latin intravers el gregh antigh. El segnava, a l’inizzi, nomà i sazzerdot persian.

L’equivalent femenin de un magh l’è una **maga**.

## Referenze

## Ligam de denter
* Magia
* Strion

## Ligam de fœura